बीजेपी अध्यक्ष अमित शाह ने बेंगलुरु में रैली को संबोधित करते हुए कांग्रेस की सिद्धारमैया सरकार पर जमकर निशाना साधा. उन्होंने कहा कि जब से चुनाव की घोषणा हुई है, तब से देश के पीएम और बीजेपी के सर्वोच्च नेता नरेंद्र मोदी जी के नेतृत्व में हमने बीजेपी की विचारधारा, केंद्र सरकार की उपलब्धिया और सिद्धारमैया सरकार की विफलताएं को लेकर हम जनता के पास जाने में सफल रहे. बीजेपी नेताओं ने यहां 400 से ज्यादा सफल रैली की है. टिप्पणियां उन्होंने कहा कि पूरी बीजेपी एकजुट होकर प्रचार अभियान में जुटी थी और आज बादामी में ऐतिहासिक रोड शो के बाद अभियान समाप्त होने जा रहा है. उन्होंने कहा कि 5 साल तक सिद्धारमैया की सरकार रही है. और चुनाव प्रचार के दौरान कर्नाटक के कई हिस्सों में जाने के बाद मुझे यह कहने में कोई झिझक नहीं है कि आजाद भारत में सबसे निकम्मी और विफल सरकार सिद्धारमैया की रही है.